hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy eu hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Իրավապաշտպանը խիստ մտահոգիչ է համարում քրեակատարողական հիմնարկներում վիճակը և ըստ նրա հիմնարկները պետք է առավել բաց լիներ լրատվամիջոցների համար․
Նշենք, որ Արդարադատության նախարարի խոսնակ Լուսինե Մարտիրոսյանը Ֆեյսբուքի իր էջում տեղեկացրել էր, որ քրեակատարողական հիմնարկներում օրենքով սահմանված կարգով պարբերաբար իրականացվում են չնախատեսված խուզարկություններ՝ խցերում արգելված իրեր և առարկաներ հայտնաբերելու նպատակով, ներքին կանոնակարգի պահանջների կոպիտ խախտումները բացառելու նպատակով, ըստ անհրաժեշտության, միջոցառումներին ներգրավվում են նաև կենտրոնական մարմնի տարբեր ստորաբաժանումների, այդ թվում՝ հատուկ նշանակության բաժնի ծառայողները․
«Պետք է նկատի ունենալ նաև, որ գործող օրենսդրական կարգավորումներով քրեակատարողական ծառայողներն իրավասու են օրինական պահանջները չկատարելու կամ խոչընդոտելու դեպքերում գործադրել նաև ֆիզիկական համաչափ ուժ և հատուկ միջոցներ», — գրել է Լուսինե Մարտիրոսյանը:
Սույն պարզաբանումը Իրավապաշտպան Ժաննա Ալեքսանյանը կեղծ է համարում․
«Ինձ մանրամասն նկարագրել են ծեծվածների վիճակը, դա ծանր վիճակ է, համարում եմ՝ Արդարադատության նախարար Ռուստամ Բադասյանը պարտավոր էր բացատրել, թե ինչո՞ւ են իր ենթակայության տակ գտնվող ՔԿՀ-ներում բռնությունների այդպիսի դեպքեր լինում և փարատեր այն կասկածները, որ նման դեպքեր չեն կրկնվի,սակայն դրա փոխարեն նրանք տարածել են պարզաբանում համաչափ ուժ կրառելու մասին։
Եթե դուք 20 հոգանոց հատուկջոկատայիններ եք խուց ուղարկում, ով պետք ա ձեզ դիմադրի․ ինչ դիմադրության մասին է խոսվում, ինչ համաչափ ուժի կիրառման մասին է խոսվում։ Ինչքան կարելի է այդ կեղծ արտահայտություննեը շրջանառության մեջ դնել»,-իր վրդովմունքը հայտնեց Ժաննա Ալեքսանյանը։
Ահազանգերի մասին իրավապաշտպանը մանրամասնեց, որ վերջին շրջանում հիմնականում դիմում են «Արմավիր»-ից և «Նուարաշեն»-ից։
Ալեքսանյանը շեշտում է՝ ազատազրկվածներին ծեծի ենթարկելու մասին պարբերաբար տեղեկություններ է ստանում, բայց իրավասու մարմիններն աչք են փակում մարդու իրավունքների սույն խախտումների վրա.
«Դուք գիտեք, որ փետրվար ամսին ներխուժել էին խցերից մեկը, որտեղ պահվում է Վահագն Աբգարյանը, և նրան դանակահարել էին ու դաժան ծեծի ենթարկել: Պաշտոնական տեղեկություններով` բանտի պետի թույլտվությամբ է եղել «Նուբաշենի», որին որպես պատիժ տեղափոխեցին մեկ այլ բանտում պետ, այսինքն` ոչ մի պատիժ չի հետևել այդ դեպքերին»,-նկատում է Ժաննա Ալեքսանյանը։
«ՔԿՀ-ներում բռնության նույիսկ մեկ դեպքն անթույլատրելի է, դա ցույց է տալիս, որ այն մոտեցույմն ու այն մտածելակերպն ու գործելակերպը, որը մենք տարիներ շարունակ զատազրկված անձիք խուսափելով իրենց կյանքի անվտանգության հետ կապված չէին բարձրաձայնում և ենթարկիվում էին այդ քրեական իերարխիայի կազմին»,- ասաց Հելսինկյան քաղաքացիական ասամբլեայի Վանաձորի գրասենյակի ղեկավար Արթուր Սաքունցը։
Իրավապաշտպանը մտահոգիչ է համարում այն հանգամանքը, որ անցած երկու տարիների ընթացքում մինչհեղափոխական ժամանակահատը այդ զանգվածային խախտումները, որոնց մասին առանձիհն դրվագներով էինք տեղեկանույմ, դրանց մասին բարձրաձայնումներ չեղան․
«Եթե իրավիճակ էր փոխվել, պետք էր ազատազրկված անձանց համար էլ իրավիճակը փոխված լինե, այսինքն նրանք արդեն պետք է իմանային, որ խրախուսվում է իրենց նկատմամբ ապօրինությունների բարձրաձայնելը»,-ասաց Արթուր Սաքունցը։
«Ոչ մի բան չի փոխվել քրեակատարողական ծառայության մեջ, ավելին ՔԿՀ պետին նշանակում է նորից վարչապետը, ով ուղիղ պատասխանատվություն ունի այդ իրավիճակի համար»,- նկատեց իրավապաշտպանը։
Ըստ Արթուր Սաքունցի՝ Արդարադատության նախարարությունը քրեակատարողական համակարգում փոփոխություններ իրականացնելու քաղաքական կամք չունի․
«Համակարգային խնդիրները լուծելու համար պետք է օպերատիվ ջանքեր ներդնեն, վեթթինգ պետք է իրականավցի, ՔԿՀ-ներն ազատել նման աշխատակիցներից, որոնք շարունակում են ազատազրկված վերաբերվել պատժիչ գործողության տրամաբանության  տեսակետով, այսինքն քիչ է նրանք պատժված են՝ ազատազրկիված, լրացուցիչ պատժի ենթարկելը հանդիսանում է մարդու իրավունքի կոպիտ»,- նկատեց նա։
Նշենք, որ Էրեբունի և Նուբարաշեն վարչական շրջանների դատախազության հսկողության ներքո «Նուբարաշեն» ՔԿՀ-ում նյութեր են նախապատրաստվում օրերս բանտում տեղի ունեցած դեպքը պարզելու համար, փոխանցում է գլխավոր դատախազի խորհրդական Գոռ Աբրահամյանը։ Դատախազությունը պահանջել է նախապատրաստվող նյութերը՝ անկողմնակալ, համակողմանի քննության ապահովման համար վարույթի հետագա իրականացումը Հատուկ քննչական ծառայությանը (ՀՔԾ) հանձնարարելու նպատակով:
«Ինչպես հավատալ Գլխավոր դատախազությանը, երբ որ Վահագն Աբգարյանի մահափորձի դեպքով, ոչ կասկածյալ կա, ոչ մեղադրյալ կա, այսինքն մեռած է այդ գործը, դա Գլխավոր դատախազին պետք չէ»,-ասաց Իրավապաշտպան Ժաննա Ալեքսանյանը,-նկատելով․ «Գլխավոր դատախազը ինքն է որոշում, որ գործը չբացահայտի, որին ընթացք տա և վստահել, որ նրանք այս նյութեր նախապատրաստելու արդյունքում սպեցնազին կպատժեն, դա ֆանտաստիկայի ժանրից է»։
«Իրենք բռնություն են կիրառում, իրենք էլ որոշում՝ համաչափ է, թե ոչ։ Արդարադատության նախարար Ռուստամ Բադասյանը աչքերը փակում է ՔԿՀ-ներում տեղի ունեցող իրադրության վրա՝ արտառոց դեպքեր և ոչ մի բացատրություն հանրությանը»,-ասաց իրավապաշտպան Ժաննա Ալեքսանյանը։
Նախորդ նյութըԶեյթունում տեղի ունեցած պայթյունից տուժած բնակիչները կապահովվեն ժամանակավոր կացարաններով
Հաջորդ նյութըՎեթթինգ․ Մարտի 1-ի գործով դատավորները՝ Ալեքսանդր Ազարյան
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.